
Шығыс Қазақстан облысы әкімдігі отырысының хаттамасынан үзінді
№ 10

Өскемен қаласы                                                          2026 жылғы  22 қазан

Төрағалық еткен:                                                    облыс әкімі Н.А. Сақтағанов
 
Қатысқандар: әкімдік мүшелері, қалалар мен аудандар әкімдері, облыстық басқармалар басшылары, орталық мемлекеттік органдардың аумақтық бөлімшелерінің басшылары (тізім бойынша).

1. «Жазғы туристік маусымның қорытындылары, туристік аймақтардағы инфрақұрылымды дамыту және демалушылардың қауіпсіздігін қамтамасыз ету туралы» туризм және инвестиция  басқармасының басшысы Сембинов Ержан Алтайұлы баяндама жасады.
Қорытындысы бойынша облыс әкімі Катонқарағай ауданының әкімдігі, жолаушы көлігі және автомобиль жолдары басқармасымен бірлесіп: Катонқарағай мемлекеттік ұлттық табиғи паркі аумағындағы Көккөл сарқырамасына апаратын Ақ Берел өзені арқылы жаяу жүргіншілер көпірін салуға жобалау-сметалық құжаттаманы әзірлеу жөнінде ұсыныстар енгізуді, Марқакөл ауданының әкімдігі жолаушы көлігі және автомобиль жолдары басқармасымен бірлесіп: Ескі Австрия жолы бойында көпірлер салу үшін жобалау-сметалық құжаттаманы әзірлеуді, туризм және инвестиция, жолаушы көлігі және автомобиль жолдары, энергетика және тұрғын үй-коммуналдық шаруашылық, цифрландыру және архивтер басқармалары қалалар мен аудандардың әкімдіктерімен бірлесіп: инвесторларды тарту және туристік инвестициялық жобаларды іске асыру жоспарланған перспективалы аумақтарды қамтуды, туризмді дамытуға қажетті басым инфрақұрылымдық жобалар тізбесін қалыптастыруды, туризм және инвестиция, дене шынықтыру және спорт, мәдениет басқармалары қалалар мен аудандардың әкімдіктерімен бірлесіп: 2027 жылға арналған оқиғалық іс-шаралар күнтізбесін қалыптастыру туралы тапсырма берді.  
2. «Облыстың елді мекендерін антенна-діңгекті құрылысты салу  арқылы мобильді интернетпен қамтамасыз ету туралы» цифрландыру және архивтер басқармасының басшысы Бимағамбетов Қайрат Болатұлының ақпараты тыңдалды.
Облыс әкімі ақпаратты тыңдап, қалалар мен аудандар әкімдіктеріне байланыс нысандарын салуға қажетті рұқсат беру рәсімдерінен өту барысында байланыс операторларына тиісті көмек көрсетуді қамтамасыз етуді,  Өскемен қаласының әкімдігіне мобильді байланыспен қамтудың «ақ дақтарын» жою іс-шараларын жалғастыруды, цифрландыру және архивтер басқармасына қалған 42 шағын және шалғай елді мекенді байланыспен және Интернет желісіне қолжетімділікпен қамтуды бақылауды және ұйымдастыруды тапсырды. 

Облыс әкімі 		                                                                     Н. Сақтағанов

Орындаған: Г. Адыкенева 
тел.71-31-54



